चिनियाँ सामाजिक सञ्जाल वेइबोमा उसिनिएको उक्त मुसाको तस्बिर प्रेषित भएपछि धेरैले घृणा र आक्रोश व्यक्त गरेका छन् । एक जनाले लेखेका छन्, "मलाई वाक्क आउला जस्तो हुन्छ। म अब बाहिर कहिल्यै हट्पट खान्नँ।"
केही दिनपछि सेप्टेम्बर ११ मा सो कम्पनीको शेयर मूल्य गत वर्ष अक्टोबरपछिको सबभन्दा न्यून विन्दुमा पुग्यो। तर बुधवारदेखि उसको बजार मूल्यमा केही सुधार आउन थालेको छ।
"जायबु जायबु मलाई मन पर्ने रेस्टुरेन्ट हो। मलाई लाग्थ्यो उनीहरू सफा छन्.... तर म यो पत्याउनै सक्दिनँ," अर्का एक जनाले वेइबोमा लेखेका छन्।
"यदि उनको बच्चालाई केही भइहाल्यो भने उनीहरूले कसरी क्षतिपूर्ति गर्छन्? के जीवनको मूल्य २० हजार युआन मात्रै हो?" एक प्रयोगकर्ताको प्रश्न छ।
उम्लिरहेको तातो सुपको भाँडो डाइनिङ टेबलमा राखेर त्यसमा विभिन्न तरकारी र काँचो मासु हालेर पकाइन्छ। त्यो परिकार नै हट्पट हो।